sâmbătă, 21 martie 2020 


Cuvânt neclintit în credinţă al Arhim. Elie, de la Mănăstirea 
Schimbării la Fata, Franța, despre vremurile pe care le trăim 

În 1978 comunitatea mănăstirii athonite Simonos Petra, număra printre membrii ei 3 
călugări de origine franceză: Părintele Serafim, Părintele Elie si Părintele 
Placide Deseille - mult mai cunoscut publicului din România și prin scrierile sale. Ei 
erau dispuși fie să rămână în Sfântul Munte, fie să se reîntoarcă în Franţa, după cum 
urma să decidă starețul mănăstirii de la acea vreme, Arhimandritul 
Emilianos Simonopetritul. Acesta însă le-a dat binecuvântarea să se întoarcă în 
Franța pentru a crea metocuri (dependente) ale mănăstirii Simonos Petra. 


Părintele Elie Ragot a fondat astfel Mănăstirea Schimbarii la Fata, unde a fost ținută 
și predica ce urmează, de foarte mare actualitate și folos pentru omenire. 


Predica în Duminica Sfântului Grigorie Palama, 15 martie 2020 


În lume, în acest moment, un singur subiect alimentează toate 
conversațiile: coronavirusul. Atrage atenția până în punctul de a fi uitate alte flageluri atât 
de dramatice și de a ascunde altele, precum ar fi noua criză economică în care ne 
afundăm sau invazia imigranţilor, pe care președintele turc vrea să o lanseze la atac asupra 
Europei. 


Nu vă temeti, nu voi lătra și eu cu lupii, nu vă voi reface conectarea cu recomandările si nu va 
voi predica angelismul. Dimpotrivă, aș dori să ieșim din acest cerc infernal. Spun infernal, 
sau mai exact satanic! În mintea noastră deja este demult perioada în care a ars 
catedrala Notre-Dame de Paris. Observasem atunci, în felul spectaculos in care se 
răspândea focul, că puteam percepe degetul diavolului care împingea inteligent focul 
unde dorea, chiar împotriva legilor firii! 


Dacă evoc distrugerea bisericii Notre-Dame, este pentru că văd același deget diabolic 
care lucrează în fenomenul pandemiei care ne afectează, împreună cu criza economică în 
care ne afundăm, precum și dramele umanitare, care au ca scop, printre altele, și de a 
crea victoria altui dumnezeu asupra Dumnezeului nostru, Tatăl, Fiul și Sfântul Duh. O 
luptă titanică are loc în fata ochilor noștri! Vremurile sunt grele, desigur, dar, spiritual 
vorbind, sunt pătimitoare: Apocalipsa, Marea Revelatie, se desfășoară în fata ochilor 
noștri. Nu pot să citesc aici pentru voi întregul capitol 12, din Apocalipsa Sfântului loan, 
unde vedem balaurul dezlantuit împotriva femeii care a născut (Maica Domnului, Biserica) 
și lupta pe care o duce acesta cu Arhanghelul Mihail. Necurata fiara atacă cu disperare 
lumea, răcnește căutând pe cine si cum să înghită: persecuții, războaie, genocide, 
infanticide în masă, distrugerea templelor, închisoare, și reducere la tăcere a 
„disidenţilor”, încurajarea apostaziei. Totul există! „Deci, când veţi vedea urâciunea 
pustiirii ce s-a zis prin Daniel proorocul, stând în locul cel sfânt... va fi atunci strâmtorare 
mare, cum n-a fost de la începutul lumii până acum şi nici nu va mai fi... Şi de nu s-ar fi 
scurtat acele zile, n-ar mai scăpa nici un trup, dar pentru cei aleşi se vor scurta acele 
zile. (Mt 24, 15, 21-22)"și" În lume necazuri veţi avea; dar îndrăzniţi. Eu am biruit 
lumea." (loan 16,33). Apocalipsa lui loan ne arată și victoria finală a lui Hristos asupra 
Fiarei si asupra profeților mincinosi, în capitolul 19, iar Diavolul, Satana inlantuit si 


definitiv învins. Deci, să nu ne pierdem curajul, acestea sunt ultimele zile de domnie a 
Celui Rău! 


Priviţi rezultatul manevrei diabolice: revelează absenţa credinţei, nu numai a statelor - dar 
nici nu este rolul republicilor democratice de a promova sau a menține credinţa într-un 
Dumnezeu viu, bun, milostiv, aproape de oameni și care se interesează de ei! Dacă am 
avea credinţă în El, ne-am grăbi să-L chemăm, am fugi să-L întâmpinăm cu certitudinea ca 
suntem mântuiți și vindecati. Departe de asta, republicile atee si chiar mai mult, anti- 
creștine, profită (sau trezesc?) psihoza generală pentru a separa credincioșii de bisericile 
și de sfinţii lor. Chiar și autorităţile bisericești le urmează pașii cu slugărnicie. Este o 
trădare, este o apostazie! Parca retrăim episodul ,sans-culottes”, când aceștia adorau 
prostituata ce trona, ţinând loc de icoană a Zeitei Ratiunii, și în fata căreia slujea „diavolul 
șchiop”, care îi aducea o slujire blasfemiatoare, ca în zilele lui Nero sau ale lui 
Caligula! Creștinii s-au lăsat atunci măcelăriți, arsi, sfasiati, rastigniti pentru a nu participa 
la această închinare murdară! 


Deci, sunt statele care transfigurează lumea, sau Duhul Sfânt din Biserică este Cel care 
iluminează locuitorii statelor? Este paiul care aprinde focul, sau flacăra care aprinde 
paiul? Este lumina care generează clorofila sau clorofila care creează lumina? Lumea 
este pe dos astăzi! „Nu este de mirare, deoarece însuşi satana se preface în înger al 
luminii” (2 Cor 11,14). Auzim, citim: „Nu mergeţi la biserică, este periculos!”. „Atenţie la 
împărtășanie; există riscuri semnificative!” "Urmăriţi la televizor slujba sau Liturghia, dar 
nu vă duceti la parohii pentru slujba duminicală (mai tolerăm mănăstirile - dar cât timp?! - 


și totodată sfatuim sau chiar interzicem credincioșilor să ajungă acolo!). Bine pentru 
televiziune, dar atunci să servim ca mâncare la masa acestor predicatori de soluții 
umane bune, imagini cu diferite feluri de mâncare suculentă, așa cum ne servește nouă 
presa în mod constant, în locul meselor consistente, și cu care lumea noastră occidentală 
s-a obișnuit și s-a săturat, uitând că acest lucru nu este cazul pentru marea majoritate a 
populațiilor de pe toate continentele. Credeţi că imaginile hamburgerilor, fripturilor si 
șerbeturilor vor hrăni populaţia? Nu, desigur! Atunci, cine ne-ar putea face să credem că 
spectacolul televizat al unei Liturghii sau al unei slujbe ne va uni cu Hristos, ne va 
împărtăși slava Lui și a Tatălui și va realiza unitatea de dragoste între toți membrii 
Trupului pentru a ne conduce în Împărăţia pe care Domnul ne-a promis-o? Trebuie să fi 
căzut foarte jos în ateismul pragmatic pentru a pretinde așa ceva !!! Desigur, acestea sunt 
discursurile oficiale pe care „gândirea bună” și alinierea cu lumea forțează să fie 
pronunţate; dar, din fericire, există voci discordante, în special în rândul oamenilor cu 
credință simplă, dreapti si liberi, „săracii după Dumnezeu”. Si cu toate acestea, avem 
credința că Dumnezeu salvează lumea, chiar și dincolo de moarte! 


Cu toate acestea, de câte ori Dumnezeu n-a protejat oamenii prin credința pe care o 
manifestau? Căci știm din Evanghelii, înainte de a interveni pentru a vindeca oamenii, 
lisus cere întotdeauna un act de credință: „Crezi tu că te pot vindeca?", „Du-te, credința 
ta te-a mantuit’etc. Uitaţi-vă, de exemplu, de la apariţiile Fecioarei la Lourdes, la fiecare 
jumătate de zi, în apa piscinelor care colectează apa miraculoasă a izvorului, sute de bolnavi 
care suferă de tot felul de afecţiuni, uneori contagioase, sunt cufundati fără a se schimba apa, 
unii chiar bând din ea (a fost un timp, era chiar generalizat) și nimeni nu a fost niciodată 
contaminat. Era o minune permanentă. Astăzi, ca măsură de precauţie, bazinele sunt închise la 
ordinul ierarhiei ecleziale. Si chiar sanctuarele! 


Mulţi preoți pot depune mărturie că au dat Sfânta Împărtășanie prin intermediul 
„linguriţei" liturgice unor grav bolnavi, care sufereau de SIDA sau hepatita B - care sunt 
totuși boli fatale!-, și nu s-au contaminat. Împărtășania dă Viaţă, nu moarte, dacă este 
primită cu smerenie si credinta! 


Cu toate acestea, lisus a dat oamenilor de credinta mijloacele de a rezista in suferintele si 
bolile care i-au coplesit. Dar trebuie sa ai credinta si sa-L intalnesti acolo unde El se 
manifestă. Avem Taina Sfântului Maslu pentru cei bolnavi. Multi s-au vindecat din bolile 
lor, multi au revenit la viata, datorită lui Dumnezeu, prin intermediul ei. Am cântat acum 
câteva minute în urmă, în cadrul Sfintei Liturghii: „Toată grija cea lumească să o lepadam”, 
"ca pe Împăratul păcii să-L primim”. Oare nu-i timpul să facem să înceteze temerile 
noastre raţionale și științifice pentru a avea încredere în Dumnezeu? Partea reală a vieții 


noastre, adevăratul nivel al existenței noastre nu este situat pe pământ, ci „în cer”, încă 
de acum, și, în același timp cu învelișul nostru carnal, este pe pământ. „Toată grija cea 
lumească să o lepădăm”, am cântat, „ca pe Împăratul păcii să-L primim”, aici si acum - am 
putea să adăugăm. Suntem bine plasați să credem că Dumnezeu vrea binele nostru si că 
EI ni-l poate dărui. Evident, dacă nu credem asta, este pentru că nu credem în Dumnezeu 
și atunci, efectiv, mai bine să rămânem acasă ... unde, apropo, orice fel de virus poate să 
ne găsească. 


Vedeţi cât de bun este Domnul si ne propune binele, chiar și atunci când suntem ispititi 
să nu mai credem.Nune abandonează niciodată în timpul încercărilor cu care ne 


confruntăm. 


O să va spun o istorioară foarte recentă. S-a 
întâmplat în aceste zile în Grecia - o ţară teribil de încercată prin ateism, de o guvernare 
„Bruxelliană”, de invazia imigranţilor, de o economie dezastruoasă de ani buni și de boala 
actuală. Deci, în 1890, un anume Tzanakakis s-a născut lângă Chania, în Creta și a devenit 
coafor. Dar a contactat teribila boală Hansen, altfel spus, lepra. Leprosii la acea vreme 
petreceau izolați pe insula Spinalonga, din cauza contagiunii. (Poate asta vă amintește de 
alte situaţii similare...) Pentru a scăpa de această izolare, a plecat în Alexandria unde și-a 


reluat profesia. Acolo boala s-a agravat. Un preot ortodox, însă, l-a ajutat să ajungă pe insula 
Chios, unde exista o leprozerie. Avea 24 de ani când a ajuns acolo. Acolo, într-o capelă, se 
afla o icoană a Maicii Domnului numită „Ascultătoarea”, pe care a îndrăgit-o în mod 
special. A devenit călugăr sub numele de Nichifor. Trăia într-o ascultare desavarsita fata 
de părintele său duhovnicesc și boala nu înceta sa se răspândească pe tot trupul. El a 
avut ca ascultare grădinăritul, dar se ruga mult noaptea, cu multe mătănii. Era, de asemenea, 
protopsalt în corul din bisericuţă și, când boala l-a lăsat aproape orb, a cântat pe de rost 
slujbele. În 1957 a ajuns la o clinică din Atena, deoarece leprozeria din Chios tocmai se 
închisese. Niciodată nu s-a plâns, deși era acoperit de răni și suferea mult; chiar consola 
și le aducea bucurie celorlalți suferinzi, harismă cu care Dumnezeu l-a înzestrat ca 
răspuns la răbdarea și credința sa. Spunea mereu: „Fie Numele Domnului 
binecuvântat”. La 74 de ani, pe 4 ianuarie 1964, și-a dat sufletul în mâinile Domnului. De 
atunci, a făcut nenumărate minuni. A fost canonizat pe 3 decembrie 2012 și pomenirea lui 
este păstrată sub numele de Sfântul Nichifor cel lepros. 


Si acum unde vreau să ajung, spunându-vă pe scurt viata lui: în urmă cu câteva zile, Sfântul 
Nichifor cel lepros s-a arătat cuiva din Grecia și i-a spus: „Toţi cei care suferă de 
coronavirus să mă cheme cu credință, și eu îi voi vindeca”! Deci, ne vom teme? Oare nu 
ne arată Dumnezeu că El nu ne abandonează? 


Am pus la închinare, de asemenea, icoana Sfântului chirurg și episcop Luca de 
Simferopol din Crimeea. Sfântul Luca, care a trăit sub jugul bolșevic, care l-a persecutat 
de-a lungul vieţii sale, a murit în 1961 și este un contemporan al Sfântului Nichifor. El 
operează și astăzi credincioșii care îi cer mijlocirea, atunci când chirurgii nu mai pot face 
nimic. Avem mărturie directă despre acest lucru de la un prieten al mănăstirii care a 


beneficiat de intervenția sfântului! 


Atunci, trebuie să fugim de prezenţa lui Dumnezeu? „Dătătorul vieţii” ne va transmite oare 
boala și moartea, daca ne apropiem de El prin împărtășanie și prin „adunarea” 
noastră? Vă reamintesc că cuvântul „Ekklesia” din greacă a dat "Eclesia/Eglise"-,Biserica” si 
înseamnă „Adunare” și este semnul vizibil al Trupului lui Hristos și locul manifestării 
harismelor Sale! 


Spre deosebire de ceea ce se face, ar trebui să mergem masiv la biserici și să implorăm 
Creatorul și Domnul nostru să ne crute si să ne ajute să depășim încercările care ne 
așteaptă. Si El va face asta! 
Acestea fiind spuse, aş dori să mai adaug câteva precizări: 


Pe de o parte: Dumnezeu „știe” ce face, sau ce permite, tolerează; nimic nu-l scapă și 
nimic nu-l este străin. De asemenea, TOT ce se întâmplă, știm și credem, slujește lui 
Dumnezeu pentru mântuirea oamenilor, pentru „venirea Împărăției Sale”, care, trebuie să 
amintim, „nu este din această lume”. El este a spus asta! Si situația de astăzi nu face 
excepţie. Dumnezeu nu trimite răul sau suferinţa, dar Cel Rău vrea să distrugă oamenii 
separându-i de Dumnezeu, pentru moartea lor. Rezistenţa la rău și suferinţă trece prin 
rezistența fata de Cel Rău, de care cerem să fim eliberați în rugăciunea Domnească „Tatăl 
nostru...” Deci, eliberarea de rău este condiționată de pocainta noastră, de hotărârea 
noastră de a ne încredința lui Dumnezeu, de a urma rânduiala creației așa cum El a gândi- 
o pentru îndumnezeirea noastră. Cum ar putea o lume care Îl exclude pe Dumnezeu, în 
care uciderea a milioane de nevinovaţi, de victime ale războaielor, sclavii de tot felul, ce 
sunt arătate ca idealuri, cum ar putea, deci, o astfel de lume să aducă armonie și 
fericire? Prin acestea chemăm molima asupra capului nostru, nu ca pedeapsă divină, ci 
ca o consecinţă a faptelor noastre, ca rezultat al autoindumnezeirii noastre, al căutării 
satisfacției noastre doar în „lucrurile acestei lumi”, ignorând fericirea celuilalt! Criza 


noastră actuală, provocată de activitatea umană, este poate ultima sansa care ne este 


dată pentru a ne întoarce la Tatăl, după ce ne-am hrănit steril cu roscovele porcilor din 
dramaticul nostru exil, unde am risipit moștenirea noastră! 


Chemarea mijlocirii Sfântului Nichifor sau a Sfântului Luca, participarea la Liturghii - în 
timpul cărora suntem martorii strălucirii pe pământ, asupra noastră și în noi, a Slavei lui 
Dumnezeu, iar nu confruntati cu boala, cu suferința si cu moartea-, apoi arma rugăciunii 
și a postului în biserică, cererea iertării dumnezeiești prin convertirea noastră lăuntrică și 
mărturisirea noastră a credinţei adevărate, împreună cu cea a păcatelor noastre, sunt 
remediul bolilor noastre fizice, psihice și economice. Să nu ne fie frică, ci să fugim la 
Domnul! Și anatema celor ce gândesc că-și pot găsi refugiul în mijloacele acestei lumi și doar în 
progresul științific! 


În orice caz, mântuirea noastră se află în înălţarea la Celălalt nivel al existenței, în intrarea 
în Împărăţia Cerurilor, în care ne introduce a doua naștere a morţii. Deci, la urma urmei, dacă 
nu este vorba despre grăbirea sosirii ultimei noastre zile în învelișul nostru trupesc, 
momentul plecării nu va fi o catastrofă, ci o eliberare. În acea zi vom cunoaște o bucurie 
de nedescris, cea pe care ne-o promite Evanghelia. Atunci, dacă acest moment este 
provocat de ,,Karcher-ul(*) pentru bătrâni”, care este Covid 19, după cum spun unii, nu 
este un cataclism. Poate fi momentul providential de a repune moartea la locul său 
potrivit în viaţa noastră, și de a reconsidera modul nostru de asumare al acesteia! 


Pe de altă parte, atâta timp cât Dumnezeu lasă la dispoziția noastră să recurgem la 
mijlocirea sfinţilor prin rugăciune, prin închinarea la sfintele lor icoane, prin lumânările pe 
care le aprindem înaintea lor - pentru că lumina este chipul „Luminii lumii” care este 
Hristos-, nu trebuie totuși să folosim sfinţii, sau icoanele lor, sau moaștele lor, ca 
amulete. Acestea nu sunt fetișuri, făcătoare de farmece, purtătoare de noroc, care ar acţiona în 
mod magic. Închinarea la sfinţi și icoanele lor nu are nicio legătură cu superstitia! Trebuie 
să existe o parte de credință pe măsura fiecăruia, dar reală! lată de ce Sfântul Nichifor 
adaugă „cei care mi se adresează cu credinţă”. Este o relaţie de la inimă la inimă, o 
comuniune vie și o comunicare vitală, chiar dacă psihic este puţin conștientă. 


În cele din urmă, episcopii ortodocși din Republica Cehă, Slovacia [Georgia] și Creta 
refuză cu curaj și credință să se supună ordinelor ateiste de a interzice participarea 
credincioșilor la Liturghie și de a se împărtăși cum se obișnuiește la ortodocși. (În 
conformitate cu aceste ordine, unii ajung pana la a sfătui ca lumea să-și aducă lingurita 


de unică folosință pentru a se împărtăși; și mai apoi unde o aruncă? Am văzut la Paris 
golirea apei, teoretic sfintite, dintr-o cristelnita, în cea mai apropiată canalizare de pe drumul 
public! Am putea să ne întreabă ce crede cel care face aceasta, din caracterul sfintitor al acestei 
ape numită „binecuvântată”!). Suntem solidari cu acești ierarhi disidenti și sperăm că multi 
vor urma exemplul lor, până la cele mai înalte sfere ierarhice ale Bisericilor noastre. Sunt 
ameninţaţi cu închisoarea, dar sunt hotărâți să își asume riscul. Sunt curajoși; sunt 
hotărâți „pentru Hristos". De asemenea, ne putem pune întrebarea care este miza reală a 
acestei crize, ajungându-se până în punctul în care trebuie să amenintam cu închisoarea 
pe contravenientii !!! Unanimitatea autorităților și determinarea lor lasă sa ne gândim la 
planuri ascunse. Viitorul ne va răspunde rapid - și prea târziu! 


Trebuie să conchid că, atât ca măsură de precauţie, cât si ca ascultare, trebuie să 
respectăm și măsurile de igienă recomandate de autorităţi, asupra cărora nu trebuie să 
revin, deoarece toate radiourile, toate ziarele, toate revistele, toate ,,autoritatile” civile si 
religioase, toți bărbaţii si toate femeile politice, indiferent de ce parte se situează, le 
afirmă „în buclă”, la fiecare oră ce trece. Fie ca ei să fie auziti, dar să fie auzită și vocea 
sfinților și a Cuvântului lui Dumnezeu! Căci Lui se cuvine Slava, cinstea și închinăciunea, 


a 


acum și pururea și în vecii vecilor! 


N.B. În această omilie, nu pun la îndoială realitatea pandemiei cu care ne confruntăm si nici 
nu mă opun măsurilor de protecție igienică recomandate și, desigur, tot ceea ce v-am 
spus nu judecă în niciun caz persoanele care, în mod conștient, nu pot merge la biserică, 
deoarece sănătatea, vârsta sau neputintele lor nu le permit. Nu protestez decât împotriva 
lipsei de credinţă a celor care nu ne lasă libertatea conștiinței pentru a găsi mângâiere si 
mântuire în Sfintele Taine și în sărbătorirea obișnuită a Zilei Domnului, Care este 
Dătătorul vieții, chiar și celor care ignoră asta. Dacă virusul nu este eradicat de acum până la 
Paște, ce vom face pentru a sărbători Învierea, fără de care „credința noastră este în 
zadar” ??? Vorbim despre o izolare de 40 de zile, Paștele este în cinci săptămâni: 35 de zile! 


Arhimandritul Elie Mănăstirea Schimbarii la Fata/ Terrasson - la Ville Dieu 
Duminică, 15 martie 2020, Duminica Sfântului Grigorie Palama 


Sursa - Traducere de Român Ortodox în Franţa după : Ortodoxologie: Homelie de Pere 


Elie dimanche dernier 
(*) Karcher - aparat care face ca apa sa iasă cu presiune, pentru a curăța diferite suprafeţe 


- La procession de la déesse de la raison, le 10 novembre 1793, de «Histoire de la révolution 
française» par Louis Blanc (1811-82) gravée par Meyer-Heine, 1847-62 Publié par ROF 


